Emilie Holmberg

Emilie Augusta Kristina Hammarskjöld jaiotzaz Holmberg (Stockholm, Suedia, 1821eko maiatzaren 6a - Charleston, Hego Carolina, Ameriketako Estatu Batuak, 1854ko martxoaren 26a) suediar musikari eta musikagilea izan zen. Kontzertu-abeslari, piano-jotzaile eta musika-irakasle jardun zuen. Suediako Musikaren Errege Akademiako kide izan zen.Baliteke, JennyLind-en  aurretik, Estatu Batuetan bira egin zuen Suediako lehen emakume artista izatea. Suedian, oro har, Emilie Holmberg izenez bakarrik ezagutzen da, ezkondu eta gutxira herrialdea utzi baitzuen.

 Bizitza 
Emilie Holmberg Stockholm-en jaio zen, Suedian, Carl Christian Holmberg merkatariaren eta Aurora Emelie Hellgren-en alaba. Bere gurasoak 1823an dibortziatu ziren, eta bere amaren laguntza izan zuen, bere liburutegia sortu eta kudeatzen zuen negozio-emakume arrakastatsuarena.

 Hezkuntza 
Hasieran, amak musikarekiko bere interesa nabaritu zuen, eta musika-hezkuntza ematea ziurtatu zuen.

Amak Eduard Brendler konpositorearen eta haren emazte Ulrica (Bouck) Brendler-en (1803-1841) ardurapean utzi zuen. Erik Drake (1788-1870) musikagile eta musika-irakaslearen musika-eskolak hartu zituen, baita Johan Peter Cronhamn (1803-1875) konpositore eta organistaren kantu-eskolak ere.

 Ibilbide goiztiarra Suedian 
Nerabezaroan, Emilie-k abesti ugari idatziak zituen jada, eta, Amerikara joan aurretik, bost abesti-liburu argitaratu zituen konpositore gisa.1836an, hamabost urte zituela, bere lehen konposizioak argitaratu zituen. Bere konposizioak idatzi zituen, baina beste autore suediar batzuek idatzitako abestietarako musika ere sortu zuen, hala nola Euphrosyne, Böttiger, Dahlgren, Atterbom, Franzén, Mellin eta Runeberg.Bere konposizio askok arrakasta handia izan zuten bere bizitzan zehar.

1838an, abeslari eta piano-jotzaile gisa ere hasi zen lanean, eta bi kontzertu publiko eman zituen. 1841ean, bere musika-institutua sortu zuen Stockholm-en, amaren laguntzarekin, eta musika-eskolak eman zituen bertan.

Suedian egin zuen karrera oso arrakastatsua izan zen. Suediako Musikaren Errege Akademian sartu zen 1841eko maiatzaren 27an.

1843an, ikasketa-bidaia bat egin zuen Parisera, Julia Nyberg poetaren konpainian.

 Ibilbidea Estatu Batuetan 
1844an Suediara itzuli zenean, Peder Hjalmar Hammarskjöld-ekin (1817–1861) ezkondu zen, Skultuna mässingsbruk letoizko fundizioko inmobiliaria-jabearekin. Hala ere, bere ezkontide berriak porrot egin zuen, eta ezkontzaren ondoren, Estatu Batuetara emigratu zuten senarraren hartzekodunak zirela eta.

Emilie Hammarskjöld-ek bira handia egin zuen Amerikan zehar eta arrakasta handia lortu zuen. Washington-go Armory Hall-en kontzertu bat antolatu eta eman zuen 1845eko otsailean, non abeslari eta piano-jotzaile gisa aritu zen.1845eko otsailean kontzertu bat antolatu eta eman zuen Armory Hall-en, Washington D.C.n, eta oso kritika ona jaso zuen New Orleans-eko piano-jotzaile gisa egindako interpretazioan. Abeslari eta pianista gisa lortutako arrakastari esker, hurrengo urteetan Ipar Amerikako hiri handietan zehar bira egin zuen. Oso kritika ona jaso zuen New Orleans-eko piano-jotzaile gisa egin zuen emanaldian.

Charleston-go (Hego Carolina) St Peter's katedraleko organo-jotzaile izateko eskaintza egin zioten, eta onartu egin zuen. Charleston-en zegoela, bere elkarte filarmonikoa ere sortu zuen hirian. 

Emelie musikari trebea zen, eta piano eta organo artista gisa zuen xarmarekin harrapatu zituen Charleston-go herritarren bihotzak. Senarraren atzetik joan zen  Columbia-ra (Hego Carolina), estatuko kapitolio berriaren arkitektoa izateko enkargua jaso zuena baina senarrak estatuko funtzionario eskrupulurik gabeekin zituen arazoei buruzko zenbait kezkek bizitza laburtu zioten. Peder Hjalmar Memphis-era (Tennessee) joan zen bizitzera, eta zazpi urte geroago hil zen. 

 Heriotza 
Emilie Hammarskjöld hiru alaba eta seme baten ama izan zen. Laugarren alabaren jaiotzan hil zen, 1854an, Charleston-en.

 Konposizioak 
Emilie Holmberg-ek bildutako zazpi lan konposatu zituen, horietatik bost kontserbatzen direlarik, 1835 eta 1843 ren tartean argitaratu ziuenak Suedian.. Estilo erromantikoan egiten dira, melodia asmatzaileekin eta biraketa harrigarriekin. 
Bere konposizio ezagunenak hauek dira:

 »Hök och Dufva» (Dahlgrenek idatzia, Emilie Holmbergen musikarekin)
 »Göken gal i lunden» (Dahlgrenek idatzia, Emilie Holmbergen musikarekin)
 »Ur stormarna ser jag en aflägsen hamn» (Böttigerrek idatzia, Emilie Holmbergen musikarekin)
 »Sof, oroliga hjärta, sof» (Runebergek idatzia, Emilie Holmbergen musikarekin)
 »Till skogs en liten fågel flög» (Atterbom-ek idatzia, Emilie Holmberg-en musikarekin)

 Erreferentziak 

 Kanpo estekak 

Kategoria:Suediar estatubatuarrak
Kategoria:Stockholmdarrak
Kategoria:Musikagile klasikoak mendearen arabera
Kategoria:Erditzerakoan hildako pertsonak
Kategoria:XIX. mendeko musikagileak
Kategoria:XIX. mendeko abeslariak
Kategoria:Emakume musikagileak
Kategoria:Emakume abeslariak